Document ID: 32001D0040

Απόφαση της Επιτροπής
της 22ας Δεκεμβρίου 2000
για τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή
[κοινοποιηθείσα υπό τον αριθμό Ε(2000) 4086]
(Κείμενο που παρουσιάζει ενδιαφέρον για τον ΕΟΧ)
(2001/40/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 2,
Εκτιμώντας τα ακόλουθα:
(1) Στην απόφαση 97/296/ΕΚ της Επιτροπής(3), όπως τροποποιήθηκε τελευταία από την απόφαση 2000/674/ΕΚ(4), αναφέρονται οι χώρες και τα εδάφη από τα οποία επιτρέπονται οι εισαγωγές αλιευτικών προϊόντων για ανθρώπινη κατανάλωση. Στο τμήμα Ι του παραρτήματος αναφέρονται τα ονόματα των χωρών και των εδαφών πον καλύπτονται από ειδική απόφαση και στο τμήμα ΙΙ αναφέρονται οι χώρες και τα εδάφη που ανταποκρίνονται στα κριτήρια του άρθρου 2 παράγραφος 2 της απόφασης 95/408/ΕΚ.
(2) Οι αποφάσεις 2001/36/ΕΚ(5) και 2001/39/ΕΚ(6) της Επιτροπής, θεσπίζουν ειδικούς όρους εισαγωγής αλιευτικών προϊόντων και προϊόντων υδατοκαλλιέργειας καταγωγής Τζαμάικας και Τσεχικής Δημοκρατίας αντίστοιχα. Επομένως, η Τζαμάικα και η Τσεχική Δημοκρατία πρέπει να προστεθούν στο τμήμα Ι του παραρτήματος.
(3) Λόγω της σοβαρότητας των ελλείψεων που διαπιστώθηκαν κατά τη διάρκεια επίσκεψης επιθεώρησης στον Άγιο Βικέντιο και στις Γρεναδίνες, οι εισαγωγές αλιευτικών προϊόντων από την εν λόγω χώρα δεν πρέπει να επιτρέπονται και, συνεπώς, η χώρα αυτή πρέπει να διαγραφεί από τον κατάλογο του παραρτήματος.
(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης αντικαθιστά το παράρτημα της απόφασης 97/296/ΕΚ.
Άρθρο 2
Η παρούσα απόφαση αρχίζει να ισχύει 60 ημέρες μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 2000.

Labels: 0
3
5
6